כפר הנוער בן יקיר

כפר הנוער הדתי בן יקיר הוא כפר נוער חינוכי-טיפולי שנפתח בשנות ה-40'. הכפר נוהל על ידי הרב שלמה צוקרמן כישיבה חקלאית בשנות ה-50 וה-60 בשיתוף עם הסוכנות היהודית. שוכן בכפר הרא"ה שבעמק חפר.

הכפר נקרא על שם הפסוק הנאמר בהפטרת קריאת התורה בראש השנה שמקורו מספר ירמיה (ירמיהו אל, יט); "הֲבֵן֩ יַקִּ֨יר לִ֜י אֶפְרַ֗יִם אִ֚ם יֶ֣לֶד שַׁעֲשֻׁעִ֔ים כִּֽי־מִדֵּ֤י דַבְּרִי֙ בּ֔וֹ זָכֹ֥ר אֶזְכְּרֶ֖נּוּ ע֑וֹד עַל־כֵּ֗ן הָמ֤וּ מֵעַי֙ ל֔וֹ רַחֵ֥ם אֲֽרַחֲמֶ֖נּוּ נְאֻם־יְהֹוָֽה".

הכפר נמצא בקרבת היישובים: חיבת ציון, אלישיב, חרב לאת, גאולי תימן וחוגלה. הכפר מיועד לנערים בגילאי 12-18 ומהווה בית לכ-100 חניכים. הכפר משמש מעטפת של חינוך פורמלי, חוגי העשרה בשעות אחר-הצהריים, חינוך דתי יהודי, מערך טיפולי, הכנה לצבא, הקניית כישורי חיים ומסגרת פנימייתית מעשירה.

כיום, מנוהל הכפר בידי מוטי אדואן. בכפר צוות מנהלתי, צוות חינוכי אשר שייך לבית הספר ולפנימייה, צוות צעיר של בנות-שירות וש"שנים, וצוות טיפולי אשר שייך לטיפול וחוגים.

קישורים חיצוניים

הערות שוליים

כפרי נוער
עמק חפר
מפעלי הסוכנות היהודית